ఎయిర్‌ ఇండియా ప్రయివేటీకరణపై మల్లగుల్లాలు
- ఇది సరైన సందర్భం కాదన్న బోర్డు
న్యూఢిల్లీ: భారత విమానయాన సంస్థ ఎయిర్‌ ఇండియా ప్రయివేటీకరణపై ఊహాగానాలు వినిపిసున్న నేపథ్యంలో సంస్థ ముఖ్య అధికారి ఆదివారం మీడియాతో మాట్లాడారు. ఈ అంశంపై మాట్లాడటానికి ఇది సరైన సందర్భం కాదనీ, మొదటగా సంస్థ పునరుద్ధరణపై పూర్తి దృష్టి సారించాల్సిన అవసరం ఉందన్నారు. ఆపై దీన్ని ప్రభుత్వమే నడిపిస్తుందా? లేక ప్రయివేటు పరం చేస్తుందా? అన్న దానిపై తర్వాత నిర్ణయం తీసుకోవాల్సి వుందన్నారు. క్రూడ్‌ ఆయిల్‌ ధరలు 45 అమెరికన్‌ డాలర్లు తగ్గుతాయని గానీ లేక విదేశీ ప్రత్యక్ష పెట్టుబడులను దేశీయ విమానయానంలో అనుమతిస్తారని ఎవరూ ఊహించలేదని అన్నారు. అన్ని అంశాలను పరిగణలోకి తీసుకొని తదనంతరం కార్యసాధక నిర్ణయాన్ని తీసుకోవాలని అన్నారు. కాగా ఈ మధ్య సంస్థలోని కొందరు స్వతంత్ర డైరెక్టర్లు ఎయిర్‌ ఇండియా ప్రయివేటీకరణకు ప్రభుత్వాన్ని పట్టుబడుతున్నట్లు, దీని కోసం విమానయాన శాఖ మంత్రి అశోక్‌ గజపతిరాజును కలిసినట్లు ఊహాగానాలు వినిపిస్తున్నాయి.
మీ స్నేహితులకు రికమెండ్ చెయ్యండి